พอดีลืมกินมาคุม อยากถามว่าการที่เรามีเพศสัมพันธ์หลั่งนอกกินยาคุมมา 2 วันหลังจากมีเพศสัมพันธ์ แต่วันถัดมาลืมกินมา 2 วัน อยู่ในแถวที่ 3 ประมาณเม็ดที่ 16 เสี่ยงต่อการตั้งครรภ์ไหมค่ะ แล้วต้องกินยาคุมยังไงต่อค่ะ หรือเริ่มแผงใหม่
สวัสดีค่ะ หากลืมทานยาคุมในช่วงประมาณสัปดาห์ที่ 3 นับตั้งแต่ทานยา หรือประมาณเม็ดที่ 15-21 นั้น ให้รีบทานทันทีที่นึกได้ในวันนี้ 1 เม็ด และทานเม็ดที่ต้องทานในวันนี้ในเวลาเดิมปกติที่เคยทาน ซึ่งเท่ากับวันนี้ต้องทานยาไป 2 เม็ด ส่วนในวันต่อๆ มา ก็ให้ทานยาในเวลาเดิมตามปกติ และควรงดการมีเพศสัมพันธ์ หรือใช้ถุงยางอนามัยจนกว่าจะกลับมารับประทานยาคุมกำเนิดวันละ 1 เม็ดตามปกติเป็นเวลา 7 วันและเมื่อทานจนถึงเม็ดที่ 21 ให้เริ่มทานยาคุมแผงใหม่ต่อไปเลย โดยไม่ต้องเว้น 7 วัน เพื่อให้ประสิทธิภาพของยาในการป้องกันไข่ตกยังคงมีอยู่อย่างต่อเนื่อไปก่อน แต่ทั้งนี้การไม่เว้นระยะ 7 วัน จะทำให้ประจำเดือนไม่มาได้ แต่ไม่ได้อันตรายแต่อย่างใด เมื่อทานแผงใหม่จนครบ 21 เม็ดแล้ว ก็ให้เว้นช่วง 7 วันตามปกติ ประจำเดือนก็จะกลับมาเป็นปกติเหมือนเดิมค่ะ